Uhlelo lweUSAID Lwabalimi Luthuthukisa Impilo KazuluMabasa 30, 2013WASHINGTON DC — Ngomnyaka ka 2010, inhlanganiso yakweleMelika epha usizo, iUnited States Agency for International Development yasungula uhlelo lwe Zimbabwe Agricultural Income and Employment Development Programme (ZIM-AIED).Uhlelo lolu lwenzelwa ukuthi abalimi bemaphandleni babe lemali ethe xaxa ngokulima okulenzuzo okuthiwa yiCommercialization.Kuhlandla lakuqala silethulela okumumethwe luhlelo lolu njalo lokuthi lubhekane lengxaki ziphi.Uhlelo lolu lwenzelwa njalo ukuthi luvulele abantu makhaza amathuba emisebenzi ngokulima amabele okudla lokuthengisa. Okwamanje, imizi phose efika inkulungwane ezilikhulu – 90,000 sezithole uncedo ngaphansi kohlelo lolu oluzaphethwa ngomnyaka ka 2015.Uhlelo lolu olukhangelwe zinhlanganiso ezinjenge Fintrac, inkampani ye Melika ezimele yodwa esebenza labalimi ukwenzela ukuqeda indlala lobuyanga, lucatshangelwa ukuthi luzathuthukisa inotho yabantu abedlula inkulungwane ezilikhulu lamatshumi ayisithiyangalombili - 180,000 kusiyafika umnyaka ka 2015.Kulezigidi ezingamatshumi amathathu lambili zamadollar eMelika – $32 million zokuqhuba uhlelo lolu.Udaba Esilethulelwe NguGibbs Dube part 1Esigabeni sesibili kudaba lohlelo lwe Zimbabwe Agricultural Income and Employment Development program sihlolisisa izikwelede ezinikwa abalimi labosomabhizimusi abasathuthukayo.Uhlelo lolu luphethwe yinkampani eye Fintrac ye Melika esebenzelana njalo le International Relief Development (IRD).Udaba Esilethulelwe NguGibbs Dube part 2
